stanford-oval/wikipedia huggingface dataset:
Stepan Zlobin
Suomennettu teos

Salavat Julajev. Petroskoi: Karjalais-suomalaisen SNT:n valtion kustannusliike, 1941.
Aiheesta muualla

Stepan Zlobinin teoksia Lib.ru -sivustolla (venäjäksi)
Homoilta

Vuoden 2010 teemaillan tunnus.
Homoilta on Ajankohtaisen kakkosen vuosina 1996 ja 2010 järjestämä teema- sekä keskusteluohjelma homoseksuaalien yhteiskunnallisista oikeuksista. Molemmat illat aiheuttivat vilkkaan julkisen keskustelun asiasta. Jälkimmäisen keskusteluillan jälkeen kirkosta erosi noin 40 000 ihmistä edellisvuotta enemmän.
2010 homoillan jälkeen rikottiin useita eroakirkosta.fi-palvelun ennätyksiä: homoillan jälkeen palvelussa rikottiin eniten vuodessa eronneiden ennätys, 56 000 henkilöä. Lisäksi homoillan jälkeen rikottiin useita kertoja päiväkohtainen eroajamäärä, viimeisimpänä 18. lokakuuta, jolloin kirkosta erosi 6 773 ihmistä. Suomen evankelis-luterilaisen kirkon mukaan vuonna 2010 erosi 83 097 henkilöä, kun edellisvuonna oli eronnut 43 650 henkilöä.
Vuonna 2010 esitetty homoilta palkittiin vuoden journalistitekona.
Homoliitto-ilta 1996

9. huhtikuuta 1996 illan koko nimenä oli homoliitto-ilta ja sen juonsivat Pasi Toivonen ja Anne Flinkkilä sekä heidän vierainaan olivat:
seksologi Jukka Virtanen
kansanedustaja Päivi Räsänen
puheenjohtaja Lauri Jakkila (Ristiretki-Via Dolorosa ry)
filosofi Ritva Ruotsalainen
teologian tohtori Martti Nissinen
kansanedustaja Outi Ojala
psykiatri Martti Paloheimo
Anne Sipola
opettaja Martti Kaipiainen
päätoimittaja Jorma Hentilä
pääsihteeri Rainer Hiltunen (SETA)
puheenjohtaja Leena Löyttyniemi (Suomen Naisyhdistys)
kansanedustaja Esa Lahtela
Homoilta 2010 > Osallistujat

12. lokakuuta 2010 juontajina toimivat Salla Paajanen ja Jyrki Richt sekä heidän vierainaan olivat:
Mr. Gay Finland Kenneth Liukkonen
Tampereen piispa Matti Repo
Sarjakuvataiteilija Pertti Jarla
Lesbopareja siunannut pastori Leena Huovinen
Näyttelijä, sateenkaariperheen lapsi Elsa Saisio
Raamatunopettaja Pasi Turunen
Televisiokuuluttaja, Setan hallituksen jäsen Manne Maalismaa
Ohjaaja Mikko Roiha
Tosimies-lehden päätoimittaja Kimmo Janas
Kirkkovaltuutettu Sonja Falk
Sateenkaariperheet ry:n puheenjohtaja Juha Jämsä
Opiskelija Maija Paloheimo
Kansanedustaja Päivi Räsänen (kd.)
Kansanedustaja Oras Tynkkynen (vihr.)
Kansanedustaja Pentti Oinonen (ps.)
Kansanedustaja Lenita Toivakka (kok.)
Seksologi Tarja Sandberg
Sateenkaariperheen äiti Heidi Kontkanen
Homoilta 2010 > Katsojaluvut

Homoiltaa seurasi ensimmäisellä jaksolla 415 000 katsojaa ja toisella jaksolla 309 000 katsojaa. Ohjelma keräsi myös katsojia Yle Areena -palvelussa, jossa ohjelman ensimmäistä osaa katsottiin yli 100 000 kertaa ja toista osaa yli 64 000 kertaa.
Homoilta 2010 > Päivi Räsänen ja kirkostaeroamisaalto

2010 pidetyn homoillan jälkeen Päivi Räsänen sai huomattavasti enemmän kritiikkiä kuin muut osallistujat. Noin viikon kuluttua ohjelmasta häntä myös haastateltiin erikseen Ykkösen Aamu-TV:ssä. Räsänen on ottanut aikaisemminkin kantaa homoseksuaaleihin ja hän onkin ollut osallistujana molemmissa homoilloissa.
Räsänen sanojensa mukaan puolusti ohjelmassa Raamatun mukaista avioliittomallia. Homoiltaa seurasi eroaalto kirkosta.
Räsänen ei ollut ohjelmassa mukana kirkon virallisena edustajana. Alle viikossa eroajien määrä oli jo 24 000, kun koko edellisvuonna eroja oli yhteensä 40 000. Räsäsen esiinnyttyä tv:ssä 18. lokakuuta seurasi taas uusi eroennätys, 6 773 nettieroa. Jo samana aamuna oli laskettu Homoillan jälkeisten erojen aiheuttavan kirkolle 5,5 miljoonan euron verotulomenetykset vuosittain. Eroakirkosta.fi-palvelun saamissa eropalautteissa kuitenkin vain noin kolmasosassa viitataan käytyyn keskusteluun homojen oikeuksista kirkossa. Valtaosa palautteista kertoo syiksi eroon kirkollisveron, uskon puutteen tai kirkon merkityksettömyyden eroajan omassa elämässä. Pieni vähemmistö kertoo eronneensa myös kirkon liberaalisuuden takia.
Monet julkisuuden henkilöt, kuten kirjailija Jari Tervo ja tähtitieteen professori Esko Valtaoja arvostelivat rajusti Räsäsen näkemyksiä. Arkkipiispa Kari Mäkinen sanoutui irti Räsäsen ja Tampereen piispan tv-ohjelmassa esittämistä homoseksuaaleja loukanneista mielipiteistä ja kiirehti kirkolle ohjeita homoseksuaalien rekisteröidyn parisuhteen rukoustilaisuudesta.
Kirkosta eroamisten ohella Suomen Kristillisdemokraattien kerrottiin saaneen Homoillan jälkeen yli tuhat uutta jäsentä. Kristillisdemokraatit tukivat myös julkisesti puheenjohtajaansa.
Steve Beshear

| Steve Beshear |
| --- | --- |

Kentuckyn 61. kuvernööri
 11. joulukuuta 2007 –  
Varakuvernööri:  Daniel Mongiardo Jerry Abramson Crit Luallen
Edeltäjä:  Ernie Fletcher
Henkilötiedot
Syntynyt: 21. syyskuuta 1944 (ikä 80)  Dawson Springs, Kentucky, Yhdysvallat
Puoliso:  Jane Klingner
Tiedot
Puolue:  Demokraatit
Steven Lynn ”Steve” Beshear (s. 21. syyskuuta 1944) on yhdysvaltalainen demokraattisen puolueen poliitikko. Hän on toiminut Kentuckyn osavaltion kuvernöörinä vuodesta 2007 lähtien. Ennen sitä Beshear toimi Kentuckyn oikeusministerinä ja varakuvernöörinä. Beshear on valmistunut Kentuckyn yliopistosta lakimieheksi.
Aiheesta muualla

Kuvia tai muita tiedostoja aiheesta Steve Beshear Wikimedia Commonsissa
Stockmannin Moskovan tavaratalot

Stockmannilla (ven. Стокманн) oli 31. tammikuuta 2015 asti Venäjän pääkaupungissa Moskovassa neljä eri tavarataloa. Niistä yksi sijaitsi keskikaupungilla Metropolis-kauppakeskuksessa ja kolme muuta keskustan ulkopuolella sijaitsevissa kauppakeskuksissa; yksi kauppakeskus Mega Etelässä, yksi kauppakeskus Mega Pohjoisessa ja yksi kauppakeskus Mega Idässä. Lisäksi Smolenskajan tavaratalo lakkautettiin jo aiemmin.
Tavaratalot siirtyivät pois Stockmannin omistuksesta Reviva Holdings Limited -yhtiölle 1. helmikuuta 2016 alkaen. Uusi omistaja aikoo siirtää tavaratalot omistamansa Debenhams-brändin alle vuoden 2018 alkuun mennessä.
Smolenskajan tavaratalo

Stockmann avasi ensimmäiset myymälänsä Moskovassa jo Neuvostoliiton aikana vuonna 1989, mutta ensimmäinen täysimittainen tavaratalo avautui Smolenskajalle vasta vuonna 1998. Näin se oli Stockmannin toinen täysimittainen tavaratalo ulkomailla Tallinnan tavaratalon jälkeen. Tavarataloa on avaamisen jälkeen laajennettu vuonna 2002.
Toukokuussa 2008 Stockmann joutui sulkemaan tavaratalon vuokranantajien laittoman toiminnan vuoksi. Siitä huolimatta, että Moskovan kansainvälinen välitystuomioistuin ratkaisi Smolenskajan tavaratalon vuokrakiistan Stockmannin eduksi, lopettivat vuokranantajat sähkönjakelun Stockmann-tavarataloon ja tekivät toiminnallaan tavaratalon aukipitämisen mahdottomaksi. Smolenskajan tavaratalon korvikkeeksi avattiin kuitenkin helmikuussa 2009 Venäjän uusin Stockmann Moskovan uudessa Metropolis-kauppakeskuksessa.
Tavaratalon kellarikerroksessa sijaitsi elintarvikkeita myynyt Herkku-osasto (ven. Gastronome) sekä kioski, joka myi lehtiä ja tupakkatuotteita.
Ensimmäisessä kerroksessa sijaitsivat miesten pukeutuminen, aluspukeutuminen, sukat ja asusteet, kosmetiikka, laukut, palvelupiste sekä löytötavarat. Toisessa kerroksessa sijaitsivat naisten pukeutuminen, aluspukeutuminen, sukat ja asusteet, nuorten pukeutuminen sekä lasten pukeutuminen. Kolmannessa kerroksessa oli kodin tuotteiden myymälätilat, joissa myytiin kodin tekstiilejä, keittiötuotteita sekä leluja.
Moskovan muut Stockmann-tavaratalot

Vuonna 2004 Stockmann avasi Moskovassa kaksi uutta tavarataloa Ikealta vuokratuissa tiloissa. Mega Etelän tavaratalo aloitti toimintansa 17. huhtikuuta ja Mega Pohjoisen 15. joulukuuta. Vuonna 2006 avattiin uusi tavaratalo Moskovan kaakkoispuolella sijaitsevaan Mega Itä -kauppakeskukseen. Stockmann aikoi alun perin sulkea Mega-keskusten tavaratalot, mutta päätti sittemmin luopua koko Venäjän liiketoiminnasta ennen niiden lopullista sulkemista. Uusi omistaja päätti jatkaa myös Mega-keskusten tavaratalojen toimintaa.
Stockmannin muut myymäläketjut Moskovassa

Tavaratalojen lisäksi Stockmannilla on ollut liiketoimintaa Moskovassa Seppälä- ja Bestseller-myymäläketjujen kautta.
Aiheesta muualla

Stockmann-tavaratalot ulkomailla (Arkistoitu – Internet Archive)
Stockmann-tavaratalot Venäjällä (Arkistoitu – Internet Archive) (venäjäksi)
Stockmannin tavaratalot
| --- | --- |
Nykyiset:   Espoon Tapiola  Helsinki  Helsingin Itäkeskus  Riika  Tallinna  Tampere  Turku  Vantaan Jumbo 
Lisensoidut:   Jekaterinburg  Moskova  Pietari 
Lakkautetut:   Kouvola  Oulu  Pietarsaari
Sonu Sood

| Sonu Sood |
| --- | --- |
 Sonu Sood vuonna 2012.
Henkilötiedot
Syntynyt: 22. toukokuuta 1973 (ikä 51) Moga, Punjab, Intia
Ammatti:  näyttelijä malli
Puoliso:  Sonali Sood (vih. 1996)
Lapset:  2
Näyttelijä
Aktiivisena:  1999–
Aiheesta muualla
IMDb 
AllMovie
Sonu Sood (s. 22. toukokuuta 1973 Moga, Punjab, Intia) on intialainen näyttelijä ja entinen malli. Hän on näytellyt pääasiassa hindin-, telugun- ja tamilinkielisissä elokuvissa. Hänet tunnetaan muuan muassa elokuvista Yuva (2004), Athadu (2005), Jodhaa Akbar (2008), Dabangg (2010), Dookudu (2011), Shootout at Wadala (2013), Happy New Year (2014) ja Simmba (2018). Sood on tullut tunnetuksi myös hyväntekeväisyystyöstään.
Yksityiselämä

Sood meni naimisiin Sonalin kanssa vuonna 1996 ja heillä on kaksi poikaa, Ishaan ja Ayaan.
Aiheesta muualla

Wikimedia Commonsissa on kuvia tai muita tiedostoja aiheesta .
Sonu Sood Internet Movie Databasessa. (englanniksi)
Sonu Sood Allmoviessa (englanniksi)
Stepan Sannikov

| Stepan Sannikov |
| --- | --- |

Henkilötiedot
Syntynyt: 25. helmikuuta 1990 (ikä 34) Solikamsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  laitahyökkääjä
Maila:  vasen
Pituus:  184 cm
Paino:  96 kg
Seura
Seura:  Ak Bars Kazan
Sarja:  KHL
Pelinumero:  70
Pelaajaura
Pääsarjaura:  2007–
Aik. seurat:  Zauralje Kurgan (VHL) HK Rjazan (VHL) Sibir Novosibirsk (KHL) Lokomotiv Jaroslavl (KHL)
Stepan Romanovitš Sannikov (ven. Степан Романович Санников; s. 25. helmikuuta 1990 Solikamsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Ak Bars Kazanissa. Sannikov on pelipaikaltaan vasen laitahyökkääjä.
Ura > Seuraura

Sannikov pelasi ensimmäiset miesten pelinsä Sibir Novosibirskin kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2007–2008. Seuraavalla kaudella 2008–2009 hän debytoi seuran KHL-joukkueessa, jossa Sannikov pelasi yhden runkosarjaottelun. Kauden 2009–2010 hän pelasi suurimmaksi osaksi MHL-junioriliigan Sibirskije Snajperyssa, jonka toiseksi paras pistemies Sannikov oli Artjom Burdeljovin jälkeen tehoilla 15+19=34. Hän pelasi kauden aikana 17 KHL-ottelua ilman tehopisteitä.
Ensimmäisellä täydellä KHL-kaudellaan 2010–2011 Sannikov teki Sibirissä 49 runkosarjaottelussa tehot 2+3=5 ja neljässä playoff-ottelussa yhden maalin. Hän vahvisti kauden aikana myös VHL-joukkue Zauralje Kurgania neljän ottelun verran pudotuspeleissä. KHL-kauden 2011–2012 päätteeksi Sannikov vahvisti Sibirskije Snajperyn MHL-joukkuetta kevään 2012 karsintasarjassa, jossa hän oli joukkueen paras pistemies tehoilla 6+7=13. Maaliskuussa 2014 Sannikov teki Sibir Novosibirskin kanssa kaksivuotisen jatkosopimuksen.
Kaudella 2015–2016 Sannikov teki KHL:n yhden kauden piste-ennätyksensä tehoilla 7+17=24. Toukokuussa 2016 hän teki Sibirin kanssa kaksivuotisen jatkosopimuksen. Kaudella 2016–2017 Sannikov nousi joukkueen varakapteeniksi.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Pronssia | Venäjä 2016 | jääkiekko |  |
Sannikov edusti Venäjää MM-kilpailuissa vuonna 2016, jolloin hän voitti pronssia.
Stemonaceae

| Stemonaceae |
| --- | --- |
 Stemona japonica
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae eli Monocotyledoneae
Lahko::  Pandanales
Heimo::  Stemonaceae  Caruel, nom. cons.
Synonyymit
 Croomiaceae Nakai  Pentastemonaceae Duyfjes  Roxburghiaceae Wall. 
Suvut
 Croomia Torr.  Pentastemona Steenis  Stemona Lour.  Stichoneuron Hook.f. 
Katso myös
   Stemonaceae Wikispeciesissä   Stemonaceae Commonsissa 
Infobox OKNimi-testi OK: 
Stemonaceae on pieni koppisiemenisten Pandanales-lahkoon kuuluva kasviheimo.
Tuntomerkit

Kasvit kasvavat varsijatkoisesti, ovat joskus mukulallisia, ja niiden maansisäisissä osissa on surkastuneita ja yhteyttämättömiä lehtiä (katafyllejä). Varsi on pysty tai joskus tuen ympärille kietoutuva. Aineenvaihduntatuotteina syntyy eräitä luonteenomaisia alkaloideja. Kasvit ovat kaljuja. Lehdet sijaitsevat kahdessa rivissä tai vastakkaisina pareina, ja niissä on ruoti, lapa, vahva keskisuoni ja verkkomainen suonitus.
Kukinto sijaitsee lehtihangassa ja on viuhkomainen, tai kukat sijaitsevat yksittäin. Kukissa on nivelikäs perä, neljä tai viisi kehälehteä yhtyneinä lyhyeksi torveksi. Hetiö on enemmän tai vähemmän yhteen kasvanut ja kiinnittyy teriöön. Ponnen lokeroside on laajentunut. Siitepöly on piikkipintaista. Sikiäin koostuu yhdestä tai kolmesta yhtyneestä emilehdestä ja on tavallisesti kehänpäällinen, joskus -alainen. Vartalo on haaroittunut. Kärki- tai pohjaistukassa on kaksi tai useampia siemenaiheita kussakin emilehdessä. Hedelmä on kota, siemenet pitkittäissärmäisiä ja vaipallisia; siemenessä on runsas ja tärkkelyspitoinen endospermi. Yleensä muurahaiset toimivat siementen levittäjinä (myrmekokoria). Taimen sirkkalehti ei ole yhteyttävä, ja sirkkajuuri on hyvin kehittynyt.
Levinneisyys

Stemonaceae-kasvit ovat kotoisin Kiinasta ja Japanista Australiaan ulottuvalta alueelta sekä Kaakkois-Yhdysvalloista, missä kasvaa Croomia-suku.
Luokittelu

Stemonaceae-kasvien lähimmät sukulaiset ovat kairapalmu- (Pandanaceae) ja panamapalmukasvit (Cyclanthaceae). Ne muodostavat kehityshaaran, jonka ominaisuuksiin kuuluvat muun muassa putkiloiden esiintyminen myös varressa, putkiloiden tikapuumaiset perforaatiot, oksalaattikiteet ja yksisirkkaisille epätyypilliset kukat, joiden perusluku on jokin muu kuin kolme. Viimeisimmän ikäarvion mukaan kehityshaara olisi noin 53,7 miljoonaa vuotta vanha.
Heimossa on neljä sukua ja 27 lajia. Suvut ovat Croomia Torr., Pentastemona Steenis, Stemona Lour. ja Stichoneuron Hook.f.
Kuvia

Croomia heterosepala -lajin kukka
Stichoneuron membranaceum
Aiheesta muualla

Levinneisyyskartta
Stepan Sarpaneva

Stepan Sarpaneva (s. helmikuu 1970 Turku) on suomalainen kelloseppä.
Ura

Sarpaneva suoritti kellosepän tutkinnon vuonna 1992 Kelloseppäkoulussa, minkä jälkeen hän lähti opiskelemaan Sveitsin Watchmakers of Switzerland training and Education Program -kouluun (WOSTEP).
Sveitsissä vuodesta 1994 alkaen hän työskenteli usealle kellomerkille, muun muassa Piaget’lle, Parmigianille, Vianney Halterille ja Christophe Claret’lle. Parmigianilla hän työskenteli suomalaisen kellosepän Kari Voutilaisen apuna.
Hän palasi vuonna 2003 takaisin Suomeen ja perusti Sarpaneva Watches -nimisen yrityksen Helsingin Kaapelitehtaalle, jossa hän valmistaa käsityönä rannekelloja. Seuraavana vuonna hän perusti myös S.U.F Helsingin (SarpanevaUhrenFabrik), joka valmistaa ja myy suurempia eriä edullisempia kelloja. Aluksi 80 prosenttia hänen työstään oli Christophe Claret’lle, mutta vuodesta 2007 lähtien Sarpaneva on valmistanut omia kellojaan kokoaikaisesti.
Sarpaneva Watches tunnetaan poikkeuksellisesta uusgoottilaisesta tyylistään. S.U.F Helsingin kellot ovat vuorostaan ottaneet inspiraatiota suomalaisista maisemista, filosofiasta, kansantaruista, insinöörityön edelläkävijöistä sekä nopeudesta ja designista. Esimerkkeinä näistä inspiraation lähteistä mainittakoon muun muassa suomalainen hävittäjä VL Myrsky, sukellusvene Vetehinen, ratamoottoripyöräilijä Jarno ”Paroni” Saarinen ja sisu.
Sarpanevan kellot on pääasiassa valmistettu suomalaisesta teräksestä, koska Sarpanevan itsensä mukaan maailmassa ei ole montaa väriä ja teräs puhkeaa todelliseen loistoonsa erilaisilla käsittelytavoilla, kuten kiillotus, hiominen ja harjaus.
Vuonna 2009 Sarpaneva palkittiin kansainvälisellä Red Dot Design -muotoilupalkinnolla Korona K3 Black Moon -kuunvaihekellostaan, ja saman vuoden lopulla Chicago Atheneum palkitsi hänet kahdella GOOD DESIGN -palkinnolla.
Vuonna 2018 ja 2019 Sarpaneva sai paljon huomiota luomastaan erittäin tarkasta kuunvaihekaliiperistaan nimeltä Sarpaneva Moonment, jota käytettiin hänen Sarpaneva Lunations -mallissaan. Kyseistä mallia tarvitsee säätää vain yhden virhepäivän verran 14 000 vuoden välein. Se julkaistiin samaan aikaan yhteensopivan iPhone-sovelluksen kanssa, jota voidaan käyttää kuun vaiheiden seuraamiseen.
Muuta

Sarpanevan isä oli korutaiteilija Pentti Sarpaneva ja setä muotoilija Timo Sarpaneva.
Aiheesta muualla

Yrityksen kotisivut.
Stepan Sarpanevan haastattelu Youtubessa. (englanniksi)
MB&F HM3 Moonmachine Watch Youtubessa. (englanniksi)
Sørbygdafeltet

| Sørbygdafeltet |
| --- | --- |
 Sørbygdafeltet
 Koordinaatit: 60°43′37″N, 11°15′58″E 
Valtio:  Norja
Lääni:  Innlandet
Kunta:  Stange
Pinta-ala:  
 – Maa:  0,4 km²
Väkiluku (2023):  427
 – Väestötiheys:  1 067,5 as./km²
Infobox OKVirheellinen NIMI-arvo: 
Sørbygdafeltet tai Starhellinga on taajama Stangen kunnassa Innlandetin läänissä Norjassa. Taajaman pinta-ala on 0,4 neliökilometriä ja asukasluku 427 vuonna 2023.
Suola (joki)

| Suola, Суола |
| --- | --- |

Laskupaikka:  Lena
Maat:  Venäjä (Sahan tasavalta)
Suola (jak. Суола) on joki Venäjällä Sahan tasavallassa Lenan vesistöalueella. Se virtaa Meŋe-Xaŋalasin ja Amman uluusien alueilla tasavallan keskiosassa Lenan itäpuolella. Joen varrella on Töxtürin, Tomtorin, Djaŋxaadyn ja Satağajin kylät. Suola laskee Lenaan idästä, hieman tasavallan pääkaupungista Jakutskista pohjoiseen.
Spiritual Hallucination

| Spiritual Hallucination Spiha |
| --- | --- | --- |

Studioalbumin tiedot
 Äänitetty : tammikuu 2005, Karillo Studio
 Julkaistu: huhtikuu 2005
 Tyylilaji: psykedeelinen rock, stoner rock
 Kesto: 42.31
 Levy-yhtiö: Rock Frequency
Spihan muut julkaisut
| It's Alive! 2005 | Spiritual Hallucination 2005 |   |
Spiritual Hallucination on suomalaisen stoner rock -yhtye Spihan toinen studioalbumi. Se julkaistiin huhtikuussa 2005 levymerkillä Rock Frequency.
Kappaleet

Rock'n'Roll (Titityy) – 4.30
Planet Horse – 3.35
Master Reaper – 3.33
Moondoll – 4.22
King of Reason – 3.32
Neversleep – 4.10
Icebreaker – 4.23
Wheelie – 3.06
Until the Morning Has Gone – 5.11
Crazy for My Love – 6.09
Kappaleet > Venäjän bonuskappaleet

Interstellar Overdrive
Sheaster
Enola Gay
For Rest
Egoreactor
Scratch
Honeymoon In Hel
New Beginning
Heaven Demon
Kokoonpano

Henry Lee Rock – laulu
Daemon P.A. Volume – kitara
Junza – kitara
Bomber Fagerholm – bassokitara
Mr. Ilectric – kosketinsoitin
Ringo Deathstarr – rummut, lyömäsoittimet
Kokoonpano > Vierailevat muusikot

Jan Pethman – lyömäsoitin
Jim Therapy – huuliharppu
Arvostelut

Soundi:
Desibeli.net:
Imperiumi.net:
Aiheesta muualla

Spiritual Hallucination finnmusic.net -sivustolla
Hinnalla millä hyvänsä (albumi)

| Hinnalla millä hyvänsä Opaali |
| --- | --- | --- |

Studioalbumin tiedot
 Julkaistu: 24. helmikuuta 2010
 Formaatti: CD
 Tuottaja(t): OPS, Otto Martikainen, Jazzy-O, Eme, Aksim, Kilari Audio, Pualinelssoni, Jon Juden
 Tyylilaji: gangsta rap Chopped and Screwed Hardcore hip hop
 Kesto: 49.40
 Levy-yhtiö: Monsp Records
Opaalin muut studioalbumit
| Viisasten kivi 2007 | Hinnalla millä hyvänsä 2010 | Edelleen fiktillä (EP) 2016 |
Hinnalla millä hyvänsä on suomalaisen rap-artisti Opaalin toinen studioalbumi, joka julkaistiin 24. helmikuuta 2010. Levyn julkaisi Monsp Records -levy-yhtiö ja sen tuottivat OPS, Otto Martikainen, Jazzy-O, Eme, Aksim, Kilari Audio, Pualinelssoni ja Jon Juden.
Taustaa

Albumia alettiin työstää Helsingissä, jonne Opaali muutti vuonna 2009. Levylle ei saatu vierailemaan Opaalin toivomia Davoa ja Laineen Kasperia.
Kappaleet

Hinnalla millä hyvänsä – 1.40
Raskaat huvit – 3.06 (mukana Tykopaatti)
Puutetta massista – 3.32 (mukana Puukko-B)
Varo – 3.07
Pisness – 3.19 (mukana Pyhimys)
Kiukaat – 3.46 (mukana Idän Ihme)
Sorilta – 4.31 (mukana Otto M, Juju & Hannibal)
W.M.D. – 4.58 (mukana Aksim & Särre)
Laitapuolen kulkija – 4.48 (mukana Asa)
Ryynityyli – 3.34 (mukana Kärppä)
Kiikun kaakun – 3.37 (mukana Tesoman Apteekkari & Sipe-Tay)
Osta, myy, vaihda – 4.05
Flippaa – 2.36 (mukana Juju)
Ymmärrä – 3.01
Tuottajat

Open Sound Productions (OSP): 2 ja 13
Otto Martikainen: 3 ja 7
Jazzy-O: 4, 5, 10 ja 11
Eme: 6
Aksim: 8
Kilari Audio: 9
Pualinelssoni: 12
Jon Juden: 14
Arvostelut

Desibeli.net:
Helsingin Sanomat:
Noise.fi:
Redrum-187: 4–/5
Tuoreet Platat:
Suojelusenkeli – Joulun klassikot 2

| Suojelusenkeli – Joulun klassikot 2 Jarkko Ahola |
| --- | --- | --- |

Studioalbumin tiedot
 Julkaistu: 14. marraskuuta 2014
 Formaatti: CD
 Tyylilaji: joulumusiikki
 Levy-yhtiö: Warner Music
Listasijoitukset
  4.
Jarkko Aholan muut julkaisut
| Ave Maria – Joulun klassikot 2012 | Suojelusenkeli – Joulun klassikot 2 2014 | Romanssi 2016 |
Suojelusenkeli – Joulun klassikot 2 on Jarkko Aholan joulualbumi, joka julkaistiin 14. marraskuuta 2014. Se nousi Suomen virallisen listan neljännelle sijalle.
Kappaleet

Ensimmäinen joulu – 3.11
Suojelusenkeli – 3.27
Oi jouluyö (O Holy Night) – 4.21
On hanget korkeat nietokset – 3.40
Halleluja – 4.37
Senza luce – 4.31
Con te partiro – 4.14
Cavatina (She Was Beautiful) – 3.59
Nuku vaan – 3.54
Finlandia – 2.35
Stéphanie de Virieu

Stéphanie de Virieu, omakuva, vuodelta 1810
Stéphanie de Virieu (14. heinäkuuta 1785 – 9. toukokuuta 1873) oli ranskalainen taidemaalari ja kuvanveistäjä. Häneltä tunnetaan 3 000 teosta. Häntä voi pitää aikaansa edellä olleena feministinä, sillä hänen mielestään naisen kuuluisi elämässään "opiskella ja oppia".
Elämänvaiheita

Virieu syntyi Dauphinén alueen vanhimman aatelisperheen tyttäreksi. Hänen isänsä kuoli vuonna 1783 Lyonissa vallankumousta vastustavassa mellakassa. 13-vuotiaana hän esitteli piirustuksiaan Lavoipierrelle, joka oli tuolloin kuuluisan taidemaalarin Jacques-Louis Davidin oppilas. Lopulta hän pääsi opiskelemaan taidetta Davidin toisen oppilaan, Grégoriuksen, johdolla.
1820-luvulla de Virieu teki opintomatkan Italiaan, missä tutki vanhoja taideteoksia ja otti oppitunteja oman aikansa taiteilijoilta. Syyskuusta 1823 helmikuuhun 1824 hän kierteli Roomassa, Napolissa, Firenzessä ja Torinossa ja kiertomatkalla syntyi valtava määrä piirroksia.
Virieu maalasi muotokuvia ystävistään ja sukulaisistaan. Hän maalasi myös Joseph de Maistren ja Alphonse de Lamartinen muotokuvat. Hän omisti puusepänverstaan ja työskenteli siellä itsekin. Siellä hän teki patsaita, huonekaluja ja uskonnollisia koriste-esineitä. 78-vuotiaana hän teki kiviveistoksen, joka kuvasi hänen sukunsa vaiheita 1100-luvulla. Hänen viimeinen työnsä, Ristintie, on Poudenasin kirkossa.